Røddernes Virksomhed 1 79 



fleste Tilfælde unge Hvedeplanter. Disse Planter fik i Forsøgstiden Lov 

 til at vokse dels i Udtræk eller Prøver af den Jord, der skulde under- 

 søges, dels til Kontrol i destilleret Vand og ligeledes i Jordudtræk eller 

 Jordprøver, der blev behandlet paa en eller anden nærmere beskreven 

 Maade. Ved Forsøgenes Slutning blev Vægten af Hvedeplanterne i grøn 

 Tilstand bestemt, og de fundne Talstørrelser blev betragtet som Maal 

 paa Jordbundens større eller mindre Frugtbarhed. Herved viste det sig 

 meget tydelig, at Forsøgsplanterne groede meget bedre i destilleret Vand 

 end i vandige Udtræk af de benyttede ufrugtbare Jordprøver, skønt der 

 i disse Udtræk fandtes ikke saa smaa Mængder af Plantenæringsstof, 

 medens der naturligvis intet saadant fandtes i det destillerede Vand. 

 Ved at behandle Jordudtrækket paa forskellige Maader kunde man for- 

 mindske eller ganske ophæve Giftvirkningen. Giftvirkningen blev for- 

 mindsket, naar Jordudtrækket blev fortyndet med destilleret Vand, og 

 Giftvirkningen stod i omvendt Forhold til Fortyndingsgraden. Giften 

 kunde borttages, naar Jordudtrækket blev rystet med et eller andet Stof, 

 der har en stor Absorptionsevne. Hertil viste Kønrøg (ren Lampesod) 

 sig at være overordentlig virksom, uden at man tør tillægge dette gan- 

 ske neutrale Stof nogensomhelst kemisk Indvirkning paa Jordudtrækket. 

 Andre Stoffer saasom friskfældet Aluminiumhydroxyd, Ferrihydroxyd og 

 Calciumkarbonat havde en lignende absorberende Virkning, men som 

 Forf. bemærker, kan man overfor Calciumkarbonatet dog nære Tvivl, 

 om Stoffet ikke indvirkede kemisk paa Udtrækket. Visse organiske For- 

 bindelser saasom Pyrogallol og a-Naftylamin var selv i ganske smaa 

 Mængder, naar de blev sat til Jordudtrækket eller til selve Jordprøven, 

 i Stand til helt at ophæve Jordbundens Giftvirkninger overfor Planterne, 

 skønt disse Stoffer ikke paa nogen Maade kan tjene Planterne til Næ- 

 ring. I mange Tilfælde kunde man befri Jordudtrækket for Plantegiften 

 ved at koge Udtrækket. Skete dette i et Destillerapparat, viste det sig, 

 at Destillatet, der kun udgjorde en mindre Brøkdel af Væsken, indeholdt 

 saa meget af Giftstoffet, at det var giftigere end det oprindelige Udtræk, 

 medens Resten i Destillerkolben ikke alene ikke mere var giftig for 

 Planterne, men disse groede nu betydelig bedre heri end i rent Vand. 

 Ganske de samme Forhold som Udtræk af Prøver af de nævnte ufrugt- 

 bare Jordarter viste, fandtes hos andre Jordprøver, der oprindelig var 

 jævnt frugtbare, men som Experimentatorerne gjorde ufrugtbare ved at 

 tage en Række Hvedeafgrøder af efter hinanden uden at give Gødning. 

 Udtrækket af saadanne Jordprøver viste kendelige Giftvirkninger*) over- 

 for Forsøgsplanterne, men denne Giftvirkning blev formindsket eller 



*) Det vil sige, der vandtes et ringere Udbytte af Hvedeplanter i Udtrækket 

 end i rent Vand. 



12* 



